Airijos futbolo sistema

Airijos futbolo pagrindinė kontroliuojanti organizacija – Airijos futbolo asociacija (Football Association of Ireland, FAI), kontroliuojanti Nacionalinę moterų futbolo asociaciją, , taip pat organizuojanti dviejų Airijos Nacionalinės lygos divizionų, asociacijos taurės (FAI Cup), lygos taurės (FAI League Cup), mėgėjų taurės (FAI Intermediate Cup) varžybas. Atskirų provincijų futbolo asociacijos organizuoja regionines lygas.

Airių futbolo asociacija (Irish Football Association, IFA) įkurta 1880 m. Belfaste. Ši organizacija jungė visos Airijos salos futbolo klubus, tačiau tik du klubai buvo ne iš Šiaurės Airijos. Po Airijos nepriklausomybės karo, 1921 m. įkurta Airijos Respublikos klubus vienijanti Airijos futbolo asociacija, nuo 1923 m. ji yra FIFA nare, nuo 1958 m. - UEFA narė. Moterų futbolo asociacija įkurta 1973 m., nuo 1990 m. ši organizacija tapo Airijos futbolo asociacijos dalimi.

Futbolo lygos organizuojamos piramidės principu:
Nacionalinės lygos Premier divizionas - 12 klubų (2008 m.; nuo 2009 m. planuojama 10 klubų)
Nacionalinės lygos pirmasis divizionas – 10 klubų (2008 m.; nuo 2009 m. planuojama 12 klubų)
„A“ lygos čempionatas (sukurtas 2008 m.)

Mėgėjiškos provincijų lygos (Ulsterio, Munsterio, Leinsterio ir Konachto) organizuojamos atskirai - geriausi provincijų lygų klubai automatiškai nepatenka į futbolo lygos divizionus.

Klubai 

Airijos futbolo sistemoje žaidžiantys klubai dalyvauja šiuose turnyruose:
 tarptautiniai:
 UEFA čempionų lyga
 UEFA Europos lyga
 vietiniai:
 Airijos futbolo čempionatas
 Airijos futbolo taurė
 Airijos futbolo lygos taurė

Nuo 2005 metų keturių Airijos klubų komandos kasmet varžosi su Šiaurės Airijos klubais Setanta taurės varžybose.

UEFA turnyrų dalyviai

Išnašos

Nuorodos
 Federacijos svetainė

Valstybių futbolo sistemos
Airijos futbolas